שביל סובב באר שבע

'שביל סובב באר שבע הוא שביל טיול מעגלי באורך של כ-41 ק"מ, המקיף את העיר באר שבע.
==היסטוריה==
הרעיון לסימון שביל באר-שבע עלה לראשונה אצל התאומים יוני ויעקב מידוידובסקי, תלמידי תיכון מבאר-שבע וחובבי טיולים רגליים. בעת שביתת המורים הגדולה בשנת 2007, השניים טיילו באזור גבעות גורל, "וגילו" את המאגורות מהתקופה הביזנטית. הם ביקשו לחלוק את החוויה עם חבריהם, והרעיון נדון בסניף המקומי של החברה להגנת הטבע. באביב 2009, סיימה הוועדה לסימון שבילים בעזרת נציגי הקהילה, לסמן את השביל. הקהילה המקומית של החברה להגנת הטבע העניקה את השביל במתנה לבאר שבע במסגרת חגיגות השישים של המדינה, ובמלואת שישים שנה לשחרור העיר. 
השביל נחנך בסוף חודש מרץ 2012, לאחר שבהקמתו נטלו חלק הקרן הקימת לישראל, רשות הטבע והגנים, רשות ניקוז שקמה-בשור, רשות העתיקות ועיריית באר שבע. נכון לאפריל 2012 ישנם חלקים בשביל שאינם מסומנים במלואם או שעוברים באתרי בנייה. באוקטובר 2012 זכה "שביל סובב באר-שבע" במקום השלישי בפרס הסביבתי של איגוד המטיילים האירופי לשנת 2012, בזכות המודל החברתי שהוביל להקמתו: פיתוח עירוני מוצלח בשיתוף נוער, גופי סביבה והעירייה.
==תאור השביל==
אורכו של השביל כ 41 ק"מ. כמעט כל אחד יכול להשלים את כל אורכו של השביל בחלוקה לקטעים לפי יכולתו. אפשר לטייל בכל כיוון לפי בחירת המטייל. לאורך השביל מספר נקודות תצפית אל העיר וסביבתה, והוא מעניק הזדמנות טובה לצפות בצומח האופייני לנגב הצפוני, ובכלל זה באירוס שחום הנדיר. העונות המועדפת לטיול הינן בחורף ובאביב. מומלץ להימנע מטיול בימים חמים. מטיילים בעלי כושר גופני טוב מאוד יסיימו את השביל ביומיים אחרים ילכו שלושה ימים או יותר. תושבי העיר באר שבע יכולים להשלים את השביל בקטעים קצרים של 7-4 ק"מ בכל פעם. לנקודות ההתחלה והסיום של כל קטע יש גישה לכלי-רכב. יש לזכור שבאזור יש מקרים רבים של פריצות לכלי-רכב ולכן אין להשאיר ברכב דברי ערך. מומלץ להשאיר חלון אחורי פתוח למחצה, וזה בדרך כלל מונע פריצה לרכב תוך כדי שבירת חלון. פרט לשתי עליות מתונות האחת ליד אנדרטת הנגב והשניה לגבעת הולנד אין שינויי גובה משמעותיים על השביל. מי שמגיע לטיול עם רכב אחד יכול לחזור עם מונית לתחילת המסלול. טלפון של תחנת מוניות שפועלת גם בשבת: 08-6496222. רוכבי אופניים: השביל עביר כמעט לכל אורכו לרוכבים. עדכונים נמצאים בפורום שביל באר שבע.
==חלוקה לקטעים==
* קטע 1 (5 ק"מ) - אנדרטת חטיבת הנגב - כתף באר שבע - גבעת המאגורות גבעת הולנד.
* קטע 2 (5 ק"מ) - גבעת הולנד לנחל כובשים.
* קטע 3 (5 ק"מ) - מנחל כובשים לפארק חצרים.
* קטע 4 (4 ק"מ) - פארק חצרים על כביש 25 עד לכביש 2357 (הכביש לקיבוץ חצרים)
* קטע 5 (7 ק"מ) - כביש 2357 - נחל באר שבע - באר לאה - טיילת באר שבע - שכונת נווה זאב.
* קטע 6 (5 ק"מ) - שכונת נווה זאב, גשר הצינורות, גשר הרכבת הטורקי על נחל באר שבע ולבית אשל.
* קטע 7 (5 ק"מ) - מבית אשל, פארק נחל באר שבע לתל באר שבע.
* קטע 8 (5 ק"מ) - מתל באר שבע לאנדרטת חטיבת הנגב.
==לקריאה נוספת==
*המדריך האדום לשביל באר שבע יעקב סער ויגיל הנקין, אשכול הוצאה לאור (2017).
==קישורים חיצוניים==
פורום שביל באר שבע
סובב באר שבע